Lav et referat af nedenstående tekst:

Tekst:
Søren Buus Andersen vil gerne have lov til at opføre tre 150 meter høje vindmøller, men 400 borgere fra området har skrevet under på, at de er imod idéen. Marken ligger mellem Brønderslev og Klokkerholm. Det er Søren Buus Andersen, der ejer den, og der er over de lovpligtige 600 meter til nærmeste nabo. - Hele formålet med det her er at følge den linje, som vores regering har lagt, hvor vi gerne vil producere noget grøn energi og bakke op omkring grøn energi, så har vi mulighed for at udvikle vores landbrug, siger Søren Buus Andersen. Men projektet møder modstand blandt de omkringboende, der frygter for især de støjgener, som vindmøllerne fører med sig. - Det er jo frustrerende på et eller andet niveau, for vi ville jo gerne, det kunne blive et lokalt projekt, og at der kunne blive skabt noget lokal opbakning omkring det, siger Søren Buus Andersen. Se reaktioner fra borgermødet i indslaget herover.

Referat:
Opførelse af vindmøller er endnu engang årsag til nabostridigheder.